**INNLEDNING**

Denne modellen er laget med bakgrunn i «Veileder om smittevern i barnehager under covid-19 utbruddet 2020» av versjon 15.04.20, 07.05.20 og 29.05.20, samt Lillehammer kommunes pandemi beredskapsplan for barnehagene i Lillehammer. Den skal være et fleksibelt verktøy for å planlegge langsiktig. Inndeling av barna i avdelinger skal gjøres med tanke for at endringer kan skje mot alle nivåer i modellen. Denne nivåinndelingen skal være med som utgangspunkt i beredskapsplanene for alle nivåer.

Formålet med rådene er å begrense utbrudd av covid-19. De tre grunnpilarene for å bremse smittespredning er i prioritert rekkefølge ved alle tre nivåene i trafikklysmodellen:

* **Syke personer skal ikke være i barnehagen**
* **God hygiene**
* **Redusert kontakt mellom personer**

Barn og ansatte med nyoppstatte luftveissymptomer og/eller sykdomsfølelse skal ikke møte i barnehagen, selv ved milde symptomer. Testing anbefales. De skal være hjemme til allmenntilstand er god, og kan komme tilbake ved negatis test, er feberfrie og virker friske – selv ved restsymptomer (noe snørr, tett nese, lett hoste).

Modellen varierer fra vanlig organisering av barnehagehverdag og lek på grønt nivå, til mer omfattende tiltak med små, faste grupper av barn og ansatte på rødt nivå. Forskjellene på de tre nivåene gjelder særlig tiltakene for å redusere kontakt mellom personer.

Det er smittevernmyndighetene i kommunene eller nasjonalt som beslutter hvilket nivå tiltakene skal legges på i henhold til trafikklysmodellen.

Definisjonen av nærkontakter er blant annet personer som har vært i mindre enn 2 mesters avstand fra den smitteførende personen i mer enn 15 minutter.

**GRØNT NIVÅ**

Ved dette nivået er det vanlig organisering av avdelinger, barnehagehverdagen og uteområdet. Åpningstiden i barnehagen vil være 07.00-16.30.

Tiltak i barnehagen på dette nivået er ingen spesielle tiltak, men være observante på:

* Barnas behov for nærhet og omsorg må ivaretas: TIL BARNAS BESTE – ALLTID! Ansatte bør vaske hender etter kos og trøsting.
* Hyppig og opprettholdende fokus på vask av hender gjennom hele dagen; ved ankomst i barnehagen, før/etter mat, etter toalettbesøk, ved synlig skitne hender etc.
* Normal fokus på vask av leker, spesielt på småbarnsavdeling der mye bites på/er i munnen.
* Økt inndeling av barnegrupper i tidsrommet der alle er på jobb, evt. å legge til rette for egne møtedager for å frigjøre mest mulig tid til inndeling i mindre barnegrupper.
* Normal fokus på renhold av bord/benker før/etter matservering.
* Unngå trengsel i garderober, inn/ut av barnehagen og på toaletter.
* Alle foreldre oppfordres til å bruke antibac eller vaske hender ved ankomst i barnehagen. Antibac er plassert innenfor inngangen til hver avdeling.

Plan for tilvenning:

* Normal tilvenning.

**GULT NIVÅ**

Åpningstiden i barnehagen vil være 07.00-16.30. Tiltak i barnehagen på dette nivået er:

Kontaktreduserende tiltak:

* Barnas behov for nærhet og omsorg må ivaretas: TIL BARNAS BESTE – ALLTID!
* Hver avdeling regnes som en gruppe (kohort). Innenfor denne gruppen kan barn og ansatte omgås normalt.
* To kohorter kan samarbeide og det bør foregå utendørs. Hvilke som samarbeider kan endres ukentlig etter helg.
* Ansatte bør vaske hender etter kos og trøsting.
* Det skal være faste ansatte på hver avdeling. Ved behov kan en ansatt hjelpe til/vikariere på en annen avdeling. Bemanningsnorm skal opprettholdes, og vikarer settes inn ved fravær.
* Det skal lages mindre grupper av barna når alle ansatte er på jobb.
* Alle skal unngå trengsel inn og ut av bhg, i garderoben og på toaletter.
* Uteområdet skal være inndelt i soner og avdelingene skal være på ulike soner. Sonene trenger ikke å rengjøres før bytte. Alle ansatte skal være aktive med sin avdeling og følge pedagogisk planlegging av hverdagen.
* Dersom ulike avdelinger er i samme rom/sone skal det være minimum to meters avstand over lengre tid.
* Avdelingene kan eventuelt endres ukentlig etter helg, ved f.eks. å kunne samle barn i samme alder på en gruppe der de er på to forskjellige avdelinger. Men som utgangspunkt vil vi være delt som Tyttebæra, Eplekarten og Blåbæra.
* Klær kan henge i barnehagen, men økt fokus på at det bør minimeres til det som er nødvendig. Alt tøy skal tas med hjem hver fredag.
* Ingen får ta med leker hjemmefra, foruten de som trenger diverse i forbindelse med soving.
* Barn som sover i vogner er plassert med ca. 1 meters avstand til hverandre. De som sover inne på madrass sover med 1 meters avstand. Alt av sengetøy oppbevares merket og i eget skap.
* Økt utetid anbefales.
* Den enkelte barnehage bør tilstrebe å oppfylle så mange tiltak på gult nivå, slik at summen av tiltak blir best mulig.

Rutine for renhold:

* Normal sjekk av uteområdet i henhold til sikkerhet.
* Alle uteleker kan brukes som normalt, og det er ikke behov for vask av hverken uteleker eller lekeapparater. Viruset blir raskere inaktivert utendørs.
* Leker som brukes inne mellom avdelinger kan ryddes bort i «karantene» i 2-3 dager, som alternativ til rengjøring.
* Alle barn SKAL vaske hender (evt. våtservietter/antibac) når de kommer til barnehagen, før måltider, etter toalettbesøk/bleieskift, ved synlig skitne hender, etter kontakt med kroppsvæske, etter kontakt med dyr. Det skal ikke brukes både vask av hender OG antibac, det er belastende for huden.
* Ved alle måltider eller aktiviteter skal bord/stoler/benker vaskes før og etter bruk. Da skal også berøringspunkter som kraner, dørhåndtak etc. vaskes samtidig.
* Toalettseter skal tørkes over med klorin/Jif-servietter minst 2 ganger daglig.
* Det skal være tørkepapir lett tilgjengelig på alle avdelinger til enhver tid.
* Det skal brukes engangshansker ved bleieskift, og hender skal vaskes med såpe og vann etter at engangshansker er tatt av.
* Renholdspersonalet skal vaske barnehagen hver dag, og det skal være økt fokus på alle berøringspunkter og baderom/toaletter.
* Alle foresatte oppfordres til å bruke antibac ved ankomst i barnehagen. Antibac plasseres ved hver port og ved hver inngang til avdelinger
* Antall leker skal reduseres, slik at renhold er gjennomførbart.
* Det anbefales å lufte ut rommene jevnlig.

For ansatte:

* Unngå håndhilsning og klemming.
* Hold avstand til andre kolleger i andre kohorter, minst 1 meter. Hold avstand til barn i andre kohorter.
* Begrens fysiske møter og pauser, og på pauserommet skal det være maks 3 samlet. Alle må bruke antibac på bordet etter bruk, og rommet luftes jevnlig.
* Vikarbruk og omrokkering av personell mellom kohorter bør begrenses, kun ved nødvendighet.

Rutine for forsvarlig matservering:

* Ingen skal dele mat og drikke.
* Det skal bestrebes at alle barna spiser måltider i grupper.
* Mat serveres porsjonsvis, og ingen skal forsyne seg av felles fat.
* Frukt serveres porsjonsvis i egne «kopper».
* Ved tilberedning av mat skal hender vaskes hyppig.
* Barn skal ikke være med ved tilberedning av mat.
* Ved smøremåltid skal en ansatt smøre ferdig til hvert enkelt barn.
* Ved varmt måltid skal en ansatt legge opp porsjonene og andre ansatte servere barna.

Rutiner for levering og henting/samarbeid med foresatte:

* Levering og henting skal skje ute, men inne på barnehagens lekeområde.
* Unngå trengsel og hold avstand.
* Der søsken er med og henter ønsker vi at avstand til andre barn og ansatte opprettholdes og følges opp av foresatte.
* Ansatte og foresatte skal holde en meters avstand.
* Ved behov kan barnehagen kartlegge oppholdstiden til barna.
* Bestrebe på at kun 1 foresatt henter/leverer.
* Munnbind kan være aktuelt å bruke for foresatte der det er vanskelig å holde 2 meters avstand i perioder med høyt smittetrykk. Føringer om dette vil komme fra Lillehammer kommune.
* Foreldresamtaler kan gjennomføres med vanlig smittevernråd.
* Foreldremøter og andre arrangementer i regi av bhg regnes som offentlige arrangement og må gjennomføres i henhold til gjeldende anbefalinger fra FHI og Helsedirektoratet.
* Alle barn har egen krok ute til oppheng av sekk/utstyr ved levering/henting.

Rutiner for uteaktiviteter og tilstrekkelig utstyr:

* Parkeringsplassen vil bli brukt til sykkelsone i tidsrommet: 09.00-14.30. De som leverer/henter i dette tidsrommet bes om ikke å kjøre inn på parkeringen.
* Det skal være økt utetid for alle avdelinger. Alle skal bestrebe seg på å gå på turer flere ganger i uka.
* Alt materiell på avdelingene kan brukes som normalt, men det skal begrenses deling mellom avdelinger. Felles materiell som maling og annet kunst- og håndverksutstyr bør stå 2-3 dager ved bruk mellom avdelingene.
* Lekeplassen er delt inn i soner, og hver gruppeleder er aktiv med sine barn i sine soner til oppsatt tid.
* Grillhytta vil brukes på rundgang, og blir brukt i forbindelse med lekesone.
* Hver gruppe vil ha en egen, merket kasse med sine uteleker, som gruppeleder har ansvar for. Ingen barn får gå inn i skuret.

Plan for tilvenning:

* Barn og foresatte må forholde seg til den avdelingen barnet skal tilhøre, og holde seg på den avdelingen barnet skal være på.
* Tilvenningen skal skje primært på barnets avdeling eller eventuelt ute i sonen avdelingen ellers oppholder seg til gjeldende tid.
* Foresatte bør holde en meters avstand til ansatte, andre foresatte og andres barn så langt det er mulig.
* Barn og foresatte kan se og bli kjent med resten av barnehagen, men helst når de andre avdelingene er ute.
* Ved søsken bør foresatte ta tilvenning med hvert sitt barn.
* Det skal i utgangspunktet kun være en foresatt med på tilvenning, men dette må tilpasses utfra den enkelte barns behov.
* Det skal avtales tidspunkt for hvert barns tilvenning.
* Hvert barn bør få en ansatt å forholde seg til de to-tre første dagene.
* Ved besøk i barnehagen før oppstart bør tidspunkt for dette avtales i forkant.

**RØDT NIVÅ**

Åpningstiden i barnehagen vil være 07.30-15.00. Barn av foreldre med samfunnskritiske funksjoner vil få mulighet til utvidet åpningstid, inntil 30 minutter (åpningstid vil da være 7.15-15.15). Disse barna kan tilhøre en annen gruppe på begynnelsen av dagen om nødvendig. Kontaktene skal allikevel begrenses til så få som mulig. Tiltak i barnehagen på dette nivået er:

Kontaktreduserende tiltak:

* Barnas behov for nærhet og omsorg må ivaretas: TIL BARNAS BESTE – ALLTID!
* Alle avdelingene deler barna inn i mindre grupper med hver sin faste voksen, med utgangspunkt i bemanningsnormen og hensiktsmessig gruppeinndeling (kan økes med 1-2 barn ved behov) i de ulike aldersgruppene på avdelingen – minimum 1 ansatt pr 3 barn under 3 år og 1 ansatt pr 6 barn over 3 år. Disse gruppene vil være de samme gjennom uken. Etter to dagers fri (dvs. helg) kan det eventuelt lages nye grupper. Dette vurderes av avdelingene.
* Bemanningsnorm skal opprettholdes, og vikarer settes inn ved fravær.
* To og to grupper vil kunne «samarbeide» uten at barna får ha omgang utenfor sin gruppe. Dette sikrer turer utenfor barnehagens område, pauseavvikling og eventuelle møter som må avvikles.
* Garderobeplasser flyttes på, slik at alle har ca. 1 meter i mellom hverandre.
* Barn som sover i vogner er plassert med ca. 1 meters avstand til hverandre. De som sover inne på madrass sover med 1 meters avstand. Alt av sengetøy oppbevares merket og i eget skap. Barn som sover inne sover på Eplekarten, og eventuelt på Blåbæra om det er behov ifht. avstand

Rutine for renhold:

* Alle barn MÅ vaske hender når de kommer til barnehagen, og dette er gruppeleders ansvar å gjennomføre hver dag.
* Vi ønsker minst mulig skotøy og klær til hvert enkelt barn i barnehagen, for å opprettholde godt renhold. Men allikevel nok skiftetøy utfra vær.
* Alt av tøy/sko skal tas med hjem hver fredag.
* Det vil være økt fokus på utetid og mange skal leveres i utetøy. Viktig at alle følger med på sin avdeling.
* Ingen får ta med leker hjemmefra, kun de som trenger diverse til soving.
* Det vil hver morgen settes ut antibac ved hver port, som vi oppfordrer alle til å bruke før åpning av porten samt ved inngangsdører.
* Ved alle måltider eller aktiviteter skal bord/stoler/benker vaskes før og etter bruk. Da skal også alle berøringspunkter som kraner, dørhåndtak etc. vaskes samtidig.
* Det skal være tørkepapir lett tilgjengelig på alle avdelinger til enhver tid.
* Toalettseter skal tørkes over med klorin/Jif-servietter minst 2 ganger daglig.
* Alle inneleker vaskes etter hver bruk av en gruppe, og minimum hver fredag.
* Håndvask skjer med en voksen tilstede: før og etter mat, etter soving, etter toalettbesøk, etter nesetørk/hosting, etter bleieskift, etter man kommer inn fra uteaktivitet, ved synlig skitne hender.
* Antibac sprayes på sykkelhåndtak, husker etc. hver morgen.

Rutine for forsvarlig matservering:

* Medbrakte matpakker vurderes.
* Mat serveres porsjonsvis.
* Ved smøremåltid skal en ansatt smøre ferdig til hvert enkelt barn.
* Alle grupper spiser med god avstand til hverandre inne eller ute, i grillhytta eller på tur.

Rutiner for levering og henting:

* Vi ønsker ingen søsken med ved levering/henting i barnehagen. Unntaket er søsken i vogn.
* Alle må levere og hente barna ute, og ingen foresatte skal inn i garderobene. Dere vil få anvist plass der hver gruppe kan sette sekker etc.
* Unngå trengsel og hold avstand.
* Kun 1 foresatt leverer/henter.
* Barnehagen skal kartlegge oppholdstid, og eventuelt vurdere tider for levering/henting.
* Munnbind kan være aktuelt å bruke for foresatte der det er vanskelig å holde 2 meters avstand i perioder med høyt smittetrykk. Føringer om dette vil komme fra Lillehammer kommune.
* Foreldresamtaler kan gjennomføres med vanlig smittevernråd.
* Foreldremøter og andre arrangementer i regi av bhg regnes som offentlige arrangement og må gjennomføres i henhold til gjeldende anbefalinger fra FHI og Helsedirektoratet.

Rutiner for uteaktiviteter og tilstrekkelig utstyr:

* Alle barna vil ha egne farger, blyanter etc. tilgjengelig til sitt eget bruk.
* Det vil være organisering og strukturering av hvor hver gruppe er til enhver tid.
* Lekeplassen er delt inn i soner, og hver gruppeleder er aktiv med sine barn i sine soner til oppsatt tid. Dette blir organisert på ukesbasis, med kommunikasjon på morgenen om det er endringer.
* Parkeringsplassen vil bli brukt som sykkelsone, og særlig brukt i tidsrommet 08.30-14.00.
* Grillhytta vil brukes på rundgang, og blir brukt i forbindelse med lekesone.
* Hver gruppe vil ha en egen, merket kasse med sine uteleker, som gruppeleder har ansvar for. Ingen barn får gå inn i skuret. «Vaffelklosser» brukes ikke i dette nivået.

Plan for tilvenning:

* Barn og foresatte må forholde seg til den avdelingen barnet skal tilhøre, og holde seg på den avdelingen barnet skal være på.
* Tilvenningen skal skje primært på barnets avdeling eller eventuelt ute i sonen avdelingen ellers oppholder seg til gjeldende tid.
* Foresatte bør holde en meters avstand til ansatte, andre foresatte og andres barn så langt det er mulig.
* Barn og foresatte kan se og bli kjent med resten av barnehagen, men helst når de andre avdelingene er ute.
* Ved søsken bør foresatte ta tilvenning med hvert sitt barn.
* Det skal i utgangspunktet kun være en foresatt med på tilvenning, men dette må tilpasses utfra den enkelte barns behov.
* Det skal avtales tidspunkt for hvert barns tilvenning.
* Kun ett barn bør tilvennes om gangen per avdeling.
* Besøk før oppstart bør unngås. Dersom besøk skal alle holde to meters avstand.
* Søsken som allerede går i barnehagen skal ikke være med søsken på tilvenning, men forholde seg til egen avdeling.

For ansatte:

* Unngå håndhilsning og klemming.
* Hold avstand til andre kolleger i andre kohorter, minst 1 meter. Hold avstand til barn i andre kohorter.
* Begrens fysiske møter og pauser, og på pauserommet skal det være maks 3 samlet. Alle må bruke antibac på bordet etter bruk, og rommet luftes jevnlig.
* Vikarbruk og omrokkering av personell mellom kohorter bør begrenses, kun ved nødvendighet.